અગાઉ સનરાઈઝર્સ હૈદરાબાદે ટોસ જીતી બેંગ્લોરને પ્રથમ બેટિંગ આપી હતી. પ્રથમ ઓવરમાં ઓપનર પાર્થિવ પટેલ (1) અને પાંચમી ઓવરમાં કેપ્ટન વિરાટ કોહલી(12)ની વિકેટ પડ્યા બાદ એબી ડિ વિલિયર્સ (69) અને મોઈન અલી (65) વચ્ચે ત્રીજી વિકેટ માટે 107 રનની ભાગીદારી નોંધાઈ હતી. પાંચમા ક્રમે આવેલા કોલિન ડી ગ્રાન્ડહોમે 17 બોલમાં 40 અને સાતમા ક્રમના બેટ્સમેન સરફરાઝ ખાને 8 બોલમાં 22 રન બનાવતા RCBએ 20 ઓવરના અંતે 6 વિકેટે 218 રન બનાવ્યા હતા.